CELEX: 62008CN0517
Language: bg
Date: 2008-11-25 00:00:00
Title: Дело C-517/08 P: Жалба, подадена на 25 ноември 2008 г. от Makhteshim-Agan Holding BV, Alfa Agricultural Supplies SA, Aragonesas Agro, SA срещу решението на Първоинстанционния съд (четвърти състав), постановено на 9 септември 2008 г. по дело T-75/06, Bayer CropScience AG и др./Комисия

24.1.2009   
            
            
               BG
            
            
               Официален вестник на Европейския съюз
            
            
               C 19/19
            
         Жалба, подадена на 25 ноември 2008 г. от Makhteshim-Agan Holding BV, Alfa Agricultural Supplies SA, Aragonesas Agro, SA срещу решението на Първоинстанционния съд (четвърти състав), постановено на 9 септември 2008 г. по дело T-75/06, Bayer CropScience AG и др./Комисия
   (Дело C-517/08 P)
   (2009/C 19/34)
   Език на производството: английски
   Страни
   
      Жалбоподатели: Makhteshim-Agan Holding BV, Alfa Agricultural Supplies SA, Aragonesas Agro, SA (представители: C. Mereu, K. Van Maldegem, avocats)
   
      Други страни в производството: Комисия на Европейските общности, Bayer CropScience AG, European Crop Protection Association (ECPA), Кралство Испания
   Искания на жалбоподателите
   Жалбоподателите молят Съда след проведено съдебно заседание:
   
               —
            
            
               да отмени решението на Първоинстанционния съд по дело T-75/06, и
            
         
               —
            
            
               да отмени Решение 2005/864/EО (1) на Комисията от 2 декември 2005 година относно невключването на веществото ендосулфан в приложение I към Директива 91/414/ЕИО на Съвета (2) и за отнемането на разрешения за продукти за растителна защита, съдържащи това вещество, или
            
         
               —
            
            
               при условията на евентуалност, да върне делото на Първоинстанционния съд за постановяване на решение, и
            
         
               —
            
            
               да осъди ответника да заплати съдебните разноски, свързани с настоящото производство (включително съдебните разноски, направени пред Първоинстанционния съд).
            
         Правни основания и основни доводи
   Жалбоподателите изтъкват, че като е отхвърлил жалбата им за отмяна на Решение 2005/864/EО на Комисията от 2 декември 2005 година относно невключването на веществото ендосулфан в приложение I към Директива 91/414/ЕИО и за отнемането на разрешения за продукти за растителна защита, съдържащи това вещество, Първоинстанционният съд е нарушил общностното право. По-конкретно жалбоподателите твърдят, че Първоинстанционният съд е допуснал редица грешки при направеното от него тълкуване на фактите и на правната уредба, приложима към положението на жалбоподателите. Поради това Първоинстанционният съд допуснал редица грешки при прилагане на правото, в частност:
   
               (i)
            
            
               като не е установил, че поради поведението на компетентните власти жалбоподателите са били изправени пред случай на непреодолима сила, така че пропускът от страна на тези власти да продължат процесуалния срок представлявал явна грешка в преценката; и
            
         
               (ii)
            
            
               като е приел, че материалните и процесуалните права на жалбоподателите не са били нарушени.
            
         
      (1)  ОВ L 317, стp.25; Специално издание на български език, 2007 г., глава 3, том 67, стр. 180.
   
      (2)  Директива 91/414/ЕИО на Съвета от 15 юли 1991 година относно пускането на пазара на продукти за растителна защита (ОВ L 230, стp. 1; Специално издание на български език, 2007 г., глава 3, том 10, стр. 30).